གཞན་ཡང་འབུམ་རམས་པ་ཡེ་ཤེས་ཆོས་སྒྲོན་ལགས་ཀྱིས་ཕྱི་ལོ་༡༩༦༠།༧༠སྐབས་བོད་ཀྱི་གནད་དོན་དེ་བོད་མི་ཁོ་ནའི་གནད་དོན་ལྟ་བུར་གནས་ཀྱང་ད་ཆ་ཁོར་ཡུག་དང་གོ་ལའི་གནམ་གཤིས་འགྱུར་ལྡོག་གང་གི་ཆ་ནས་བོད་དེ་རྒྱ་གར་ལ་གལ་གནད་ཆེ་བ་མ་ཟད།ལྷག་པར་རྒྱ་དཀར་ནག་གཉིས་ཀྱི་ས་མཚམས་ཐོག་རྒྱ་ནག་གཞུང་གིས་བརྩི་མེད་རྡོག་རོལ་བཏང་ནས་ཁྲིམས་འགལ་ཐོག་རྒྱ་སྐྱེད་བྱེད་བཞིན་པའི་གནས་སྟངས་དང་།ཡུལ་གཉིས་དབར་ཆུའི་རྙོག་གླེང་།དེ་བཞིན་རྒྱ་ནག་གཞུང་གིས་ས་བབ་ཆབ་སྲིད་ཀྱི་འགྱུར་འགྲོས་དང་བསྟུན་ཡུལ་དུས་ཚོད་རྩིས་ཀྱི་སྲིད་བྱུས་གཤོམ་བཞིན་པའི་གནས་སྟངས་ཐོག་རྒྱ་གར་གཞུང་གིས་ངེས་པར་གཟབ་གྲུང་བྱེད་དགོས་གལ་དང་།རྒྱ་གར་གཞུང་གིས་རྒྱ་ནག་དང་ལྷན་ཕྱི་འབྲེལ་སྲིད་བྱུས་གཏན་འབེབས་བྱེད་སྐབས་བོད་ཀྱི་གནད་དོན་དེ་གལ་འགངས་ཆེ་ཤོས་སུ་བརྩིས་ནས་རིམ་བཞིན་བོད་ཀྱི་གནད་དོན་གསལ་ཐུབ་ཚེ་བོད་མི་ཙམ་མ་ཟད།རྒྱ་གར་རྒྱལ་ནང་གི་བདེ་འཇགས་དང་སྤྱི་ཚོགས་བརྟན་ལྷིང་ཡར་རྒྱས།དེ་བཞིན་རྒྱ་གར་དང་འབྲེལ་ཆགས་པའི་ཨེ་ཤི་ཡའི་མངའ་ཁུལ་ཡོངས་ཀྱི་ཞི་བདེ་བརྟན་ལྷིང་དང་ཡར་རྒྱས་ལའང་ཕན་ཐོགས་ཧ་ཅང་ཡོང་ངེས་ཡིན་སྐོར་གསུངས།